**ΔΕΛΤΙΟ ΤΥΠΟΥ**

**14 Μαρτίου 2024**

**Η Ένωση Σούπερ Μάρκετ Ελλάδας σε Συνεχή Πορεία Ανάπτυξης με την Ένταξη Τεσσάρων Νέων Μελών**

Η **Ένωση Σούπερ Μάρκετ Ελλάδας (ΕΣΕ)** συνεχίζει σταθερά την αναπτυξιακή της πορεία ενισχύοντας τον αριθμό των μελών της με την ένταξη τεσσάρων νέων αλυσίδων σούπερ μάρκετ στο δυναμικό της, ενδυναμώνοντας τη θέση της ως ένας ισχυρός φορέας για την ενίσχυση και την ανάπτυξη του κλάδου λιανικής τροφίμων και καταναλωτικών προϊόντων, σε θεσμικό και συλλογικό επίπεδο.

Τέσσερις αλυσίδες σούπερ μάρκετ, η **ΣΥΝ.ΚΑ, ΑΝΔΡΙΚΟΠΟΥΛΟΣ, ΓΟΥΝΤΣΙΔΗΣ και ΑΦΟΙ ΠΑΝΑΓΙΩΤΟΠΟΥΛΟ**Ι, προσχώρησαν ως νέα μέλη της Ένωσης Σούπερ Μάρκετ Ελλάδας.

Η **ΣΥΝ.ΚΑ. ΚΡΗΤΗΣ Π.Ε**, η οποία αποτελεί το νέο Τακτικό Μέλος της ΕΣΕ, διαθέτει δίκτυο 38 καταστημάτων στην Κρήτη απασχολώντας σήμερα περισσότερους από 1.100 εργαζομένους.

Η αλυσίδα **ΑΝΔΡΙΚΟΠΟΥΛΟΣ ΑΕΒΕ**, το νέο Συνδεδεμένο Μέλος της ΕΣΕ, εξυπηρετεί τις ανάγκες των καταναλωτών στην ευρύτερη περιοχή της Πάτρας με το δίκτυο των 13 καταστημάτων της.

Επιπλέον, η **ΓΟΥΝΤΣΙΔΗΣ Α.Ε.,** το νέο Συνδεδεμένο Μέλος της ΕΣΕ, διαθέτει 16 καταστήματα στο Νομό Δράμας.

Τέλος, ο όμιλος **ΑΦΟΙ ΠΑΝΑΓΙΩΤΟΠΟΥΛΟΙ**, το νέο Συνδεδεμένο Μέλος της ΕΣΕ με έδρα τη Σπάρτη, διαθέτει 27 καταστήματα στους νομούς Λακωνίας, Μεσσηνίας και Αρκαδίας.

Με τη νέα προσθήκη, η ΕΣΕ εδραιώνει περαιτέρω το θεσμικό της ρόλο, απαριθμώντας πλέον 17 μέλη - αλυσίδες λιανεμπορίου και χονδρεμπορίου τροφίμων.

**Ο Γενικός Διευθυντής της ΕΣΕ, Απόστολος Πεταλάς, δήλωσε**: «*Η Ένωση Σούπερ Μάρκετ Ελλάδας και τα μέλη της συνεργάζονται στενά με τις αρχές και τους θεσμικούς φορείς με στόχο την προώθηση της αρτιότητας, της καινοτομίας και του υγιούς ανταγωνισμού στον κλάδο λιανικής τροφίμων και καταναλωτικών αγαθών, την προαγωγή του κλάδου και κατ’ επέκταση τη συμβολή μας στην ανάπτυξη της ελληνικής οικονομίας. Μέσα από αυτήν τη συνεργασία, συμμετέχουμε στη συνεχή βελτίωση των υπηρεσιών και προϊόντων που προσφέρονται στους καταναλωτές. Η διαρκής προσπάθεια για ανάπτυξη και βελτίωση αποτελεί τον πυρήνα της ΕΣΕ, ενώ η ένταξη νέων μελών αντιπροσωπεύει ένα σημαντικό βήμα προς την επίτευξη αυτού του στόχου*».

**Ένωση Σούπερ Μάρκετ Ελλάδας**

Η [Ένωση Σούπερ Μάρκετ Ελλάδας](https://www.ese.gr/) (ΕΣΕ) συστάθηκε τον Μάιο 2023 με στόχο να εκφράζει και να προωθεί τις θέσεις του κλάδου σε εθνικό, αλλά και διεθνές επίπεδο. Να δημιουργεί τις προϋποθέσεις για νόμιμο, υγιή & ελεύθερο ανταγωνισμό, προς όφελος των καταναλωτών και να αναλαμβάνει δράσεις και πρωτοβουλίες για τη στρατηγική ενδυνάμωση του ρόλου του λιανεμπορίου τροφίμων στη χώρα. Ιδρυτικά μέλη της είναι οι μεγαλύτερες αλυσίδες Supermarket που δραστηριοποιούνται στη χώρα μας ενώ μέλη της μπορούν εν δυνάμει να είναι όλες οι αλυσίδες λιανεμπορίου τροφίμων στη χώρα μας ανεξαρτήτως μεγέθους και αριθμού καταστημάτων. Η Ένωση Σούπερ Μάρκετ Ελλάδας απαριθμεί σήμερα 17 μέλη.